-Տարիներ շարունակ մտածում էի, որ մի օր պետք է գնամ Արևմտյան Հայաստան, ինչպես նաև բարձրանամ բիբլիական Արարատի գագաթը: Անցյալ տարի կարդացի Արարատ տանող զբոսաշրջային մի խմբի հայտարարություն և տեղնուտեղը որոշեցի, որ արդեն ժամանակն է իրագործելու իմ վաղեմի ցանկությունը: Պայմանավորվեցի այդ խմբի հետ, սակայն որոշ ժամանակ անց հատկապես ուղեկցողի բացակայության պատճառով չստացվեց գնալ, իսկ այլ խումբ գտնելու համար արդեն ժամանակ չկար: Այս տարի ավելի շուտ սկսեցի զբաղվել այդ հարցով, և, որոշ ձգձգումներից ու փոփոխություններից հետո, լուծվեց ուղեկցողի հարցը: Վերջնական որոշումն, ուրեմն, անցած տարվանից էր, որ պետք է ամեն գնով հասնեմ գագաթ: